钦定古今图书集成/明伦汇编/官常典/第085卷 > 毕剌王贤
## 钦定古今图书集成/明伦汇编/官常典/第085卷 > 毕剌王贤

按《周书明帝诸子传》，“明帝三男，徐妃生毕剌王贤，后
宫生酆王贞、宋王寔。”按本传，“贤字乾阳，保定四年，
封毕国公。建德三年，进爵为王，出为华州刺史，迁荆
州总管，进位柱国。宣政中，入为大司空。大象初，进位
上柱国，拥州牧、太师。明年，宣帝崩。贤性强济，有威略，
虑隋文帝倾覆宗社，言颇泄漏，寻为所害，并其子弘
义”、恭道、树娘等，国除。